*Projekts*

Ministru kabineta rīkojuma projekta

**„Par Burtnieku novada pašvaldības nekustamā īpašuma “Lapaiņu ceļš–Munduru ceļš” pārņemšanu valsts īpašumā”** sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta „Par Burtnieku novada pašvaldības nekustamā īpašuma “Lapaiņu ceļš–Munduru ceļš” pārņemšanu valsts īpašumā” (turpmāk – rīkojuma projekts) mērķis ir atļaut pārņemt valsts īpašumā Burtnieku novada pašvaldības nekustamo īpašumu “Lapaiņu ceļš–Munduru ceļš”, jo tas nav nepieciešams pašvaldības funkciju pildīšanai, nodot to Zemkopības ministrijas valdījumā valsts funkciju (valsts meža apsaimniekošana un aizsardzība) īstenošanai un zemesgrāmatā nostiprināt īpašuma tiesības uz valsts vārda Zemkopības ministrijas personā.  Ministru kabineta rīkojums stāsies spēkā pēc tā parakstīšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma 42. panta otrā daļa un 43. pants un Meža likuma 4. panta otrā daļa. Likuma „Par pašvaldībām” 21. panta pirmās daļas 17. punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma projektā minētais nekustamais īpašums “Lapaiņu ceļš–Munduru ceļš” (nekustamā īpašuma kadastra Nr. 9678 002 0131), kas sastāv no zemes vienības (zemes vienības kadastra apzīmējums 9678 002 0129) 0,67 ha platībā un būves (būves kadastra apzīmējums 9678 002 0129 001) Rencēnu pagastā, Burtnieku novadā (turpmāk – nekustamais īpašums) ir Burtnieku novada pašvaldībai piederošs nekustamais īpašums, kas ierakstīts Vidzemes rajona tiesas Rencēnu pagasta zemesgrāmatas nodalījumā Nr. 100000597332 uz Burtnieku novada pašvaldības vārda. Nekustamais īpašums ir ceļš, kas tiek izmantots kā transporta infrastruktūras objekts akciju sabiedrības „Latvijas valsts meži” (turpmāk – Sabiedrība) mežsaimnieciskajos darbos iesaistītā transporta pārvietošanās nodrošināšanai, tāpēc tas uzturams atbilstošā stāvoklī ar piemērotu ceļa noturību un kvalitāti. Nekustamais īpašums ir nepieciešams Sabiedrībai, lai pārbūvētu ceļu ar piemērotu ceļa noturību un kvalitāti, kas dos iespēju piekļūt valsts meža masīviem un funkcionāli kalpotu kā meža infrastruktūras objekts.  Saskaņā ar Kadastra informācijas teksta datiem zemes vienības ar kadastra apzīmējumu 9678 002 0129 lietošanas mērķis ir “Zeme dzelzceļa infrastruktūras zemes nodalījuma joslā un ceļu nodalījuma joslā”, kods 1101.  Sabiedrība ar 30.08.2018. vēstuli Nr. 4.1-2\_06pt\_260\_18\_862 “Par pašvaldības ceļa “Bļodnieki–Melderi” posma “Lapaiņu ceļš–Munduru ceļš” nodošanu valdījumā” vērsās pie Burtnieku novada pašvaldības ar lūgumu nodot bez atlīdzības valstij Zemkopības ministrijas personā nekustamo īpašumu.  Ievērojot Sabiedrības lūgumu, Burtnieku novada pašvaldība 17.10.2018. pieņēma lēmumu “Par Burtnieku novada pašvaldībai piekritīgās inženierbūves “Bļodnieki–Melderi” posma “Lapaiņu ceļš–Munduru ceļš” nodošanu valstij” (Nr. 287 protokols Nr.13, 10.punkts), ar kuru konceptuāli atbalstīja inženierbūves posma ar zemi zem tās “Lapaiņu ceļš–Munduru ceļš” (zemes vienības kadastra apzīmējums 9678 002 0074) ar aptuveno platību 0,6 ha nodošanu valstij Zemkopības ministrijas personā un pilnvaroja Sabiedrību īstenot nepieciešamās darbības, lai zemes vienību atdalītu un sagatavotu nodošanai valstij bez atlīdzības Zemkopības ministrijas personā.  Ievērojot likuma „Par pašvaldībām” 21. panta pirmās daļas 17. punktu un Publiskas personas mantas atsavināšanas likuma 42. panta otro daļu, Burtnieku novada pašvaldība 18.03.2020. pieņēma lēmumu “Par nekustamā īpašuma “Lapaiņu ceļš–Munduru ceļš” Rencēnu pagastā, Burtnieku novadā nodošanu bez atlīdzības valsts īpašumā” (Nr.117 prot. Nr. 5, 7. punkts) (turpmāk – lēmums Nr. 117), ar kuru nolēma atdalīto nekustamo īpašumu nodot bez atlīdzības valstij Zemkopības ministrijas personā valstij piekrītošās un piederošās meža zemes apsaimniekošanas un aizsardzības nodrošināšanai un noteica aizliegumu Zemkopības ministrijai atsavināt un apgrūtināt nekustamo īpašumu ar lietu tiesībām, kā arī pienākumu bez atlīdzības to nodot Burtnieku novada pašvaldībai, ja tas netiek izmantots valsts meža apsaimniekošanas un aizsardzības nodrošināšanai.  Saskaņā ar Meža likuma 4. panta otrās daļas noteikumiem valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanu un aizsardzību nodrošina Sabiedrība, kas nodibināta valsts meža īpašuma pārvaldīšanai un apsaimniekošanai. Ievērojot minēto, rīkojuma projektā minētā nekustamā īpašuma pārvaldīšanu un apsaimniekošanu nodrošinās Sabiedrība.  Starp Zemkopības ministriju un Sabiedrību 13.11.2017. ir noslēgts “Valsts nekustamā īpašuma pārvaldīšanas līgums”, un saskaņā ar šī līguma 2.2.5. punktu Sabiedrībai ir tiesības savas darbības nodrošināšanai nojaukt, pārbūvēt un (vai) atjaunot būves, kā arī uz apbūves tiesības pamata vai uz cita normatīvajos aktos noteiktā pamata bez atlīdzības uz pārvaldīšanā esošās zemes būvēt jaunas būves uz laiku, kas nav ilgāks par 30 gadiem.  Zemkopības ministrijai, izmantojot valsts nekustamo īpašumu, ir saistoša Aizsargjoslu likumā noteiktā kārtība atbilstoši aizsargjoslu veidam. Valstij, pārņemot nekustamo īpašumu no pašvaldības, Valsts zemes dienesta Kadastra informācijas sistēmā reģistrētie apgrūtinājumi nerada papildu ietekmi uz rīkojuma projekta 1. punktā minētā nekustamā īpašuma iespējamo izmantošanu.  Rīkojuma projektā minētā nekustamā īpašuma sastāvā esošā inženierbūve (ceļš) ir funkcionāli saistīta ar zemes vienību, kas tiesiskā izpratnē atzīstama par attiecīgā zemesgabala galvenās lietas blakus lietu. Saskaņā ar Civillikuma 850. pantu viss, kas pastāv tikai ar galveno lietu vai pieder pie tās, vai kā citādi ar to saistīts, ir blakus lieta. Savukārt atbilstoši Civillikuma 853. pantam visas tiesiskās attiecības, kas zīmējas uz galveno lietu, pašas par sevi attiecas arī uz tās blakus lietām, kādēļ, atsavinot galveno lietu, pie tās piederīga blakus lieta šaubu gadījumā atzīstama par atsavinātu kopā ar to, ja vien nav tieši noteikts pretējais.  Rīkojuma projektam ir pievienoti īpašuma tiesības apliecinošie dokumenti un pašvaldības lēmumi, kas apliecina, ka rīkojuma projektā minētais nekustamais īpašums nav nepieciešams Burtnieku novada pašvaldībai. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, Sabiedrība un Burtnieku novada pašvaldība |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums neietekmē un nemaina sabiedrības mērķgrupas tiesības un pienākumus. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Rīkojuma projekta tiesiskais regulējums atbilstības izmaksas neietekmē. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020.gads | | Turpmākie trīs gadi (*euro*) | | | | |
| 2021.gads | | 2022.gads | | 2023.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. | | | | | | |
| 8. Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Valsts nekustamā īpašuma tiesību maiņu Sabiedrība zemesgrāmatā reģistrēs par saviem finanšu līdzekļiem. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tā ietekme uz institūcijām** | | |
| 1. | Projekta izpildē iesaistītās institūcijas un publiskās kapitālsabiedrības | Projekta izpildi nodrošinās Zemkopības ministrija, Sabiedrība un Butnieku novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, un rīkojuma projekts neparedz arī esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Nav. |

Zemkopības ministrs K. Gerhards

Punka 67027377

[rita.punka@zm.gov.lv](mailto:rita.punka@zm.gov.lv)